મુંબઈઃ ફેશન ડિઝાઈનર મસાબા ગુપ્તાએ પ્રોડ્યૂસર પતિ મધુ મંટેનાથી અલગ થવાનો નિર્ણય કર્યો હોવાની જાહેરાત કરી હતી. તેમણે 3 વર્ષ પહેલા 2015માં લગ્ન કર્યા હતા. આ બોલિવૂડના પ્રથમ લગ્ન નથી જે આટલા ઓછા સમયમાં તૂટ્યા હોય. યાસિર ઉસ્માનના પુસ્તક ‘રેખાઃ ધ અનટોલ્ડ સ્ટોરી’માં જણાવવામાં આવ્યું હતું કે, 4 માર્ચ 1990માં રેખાએ દિલ્હી સ્થિત મુકેશ અગ્રવાલ સાથે લગ્ન કર્યા અને 7 મહિના બાદ 2 ઓક્ટોબર 1990ના મુકેશે રેખાના દુપટ્ટા વડે ફાંસો ખાઈ લીધો હતો. બોલિવૂડમાં ઘણા લગ્ન જીવનનો અંત લાઈફ પાર્ટનરના નિધન અથવા તેના આડાસંબંધોનો કારણે થયો છે.